*Projekts*

LATVIJAS REPUBLIKAS MINISTRU KABINETS

2014.gada Noteikumi Nr.\_\_\_\_\_\_

Rīgā (prot. Nr. ­­ .§)

Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju

pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”

Izdoti saskaņā ar

Vispārējās izglītības likuma

4.panta 3.1 un 3.2punktu

Izdarīt Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (Latvijas Vēstnesis, 2009, 205.nr.; 2010, 138.nr.; 2011, 131., 205.nr.; 2012, 133.nr.; 2013, 100.,169.nr.) šādus grozījumus:

1. Izteikt 6.2. apakšpunktu šādā redakcijā:

„6.2. 1.– 4.klases skolēnu skaitam – koeficientu 0,75, bet, ja skolēnu skaits pamatizglītības pakāpē (izņemot vidējās izglītības iestādes) ir 100 skolēni un mazāk, – koeficientu 1.”.

2. Aizstāt 7.punktā skaitli „0,8” ar skaitli „0,75” un vārdu „martam” ar vārdu „maijam”, un skaitli, pieturzīmi un vārdu „27.maijam” ar skaitli, pieturzīmi un vārdu „30.jūnijam”.

3. Svītrot 8.2 punktā vārdus „Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros” un vārdu “procentos”.

8

4. Papildināt noteikumus ar 11.1 punktu šādā redakcijā:

„11.1 Ja, sākot no 2014./2015.mācību gada 1.septembra, pašvaldība atver 10.klasi, kurā ir mazāk kā 15 izglītojamo novados, mazāk kā 18 izglītojamo republikas pilsētās, tā nepārdala pamatizglītības pedagogu darba samaksai paredzēto mērķdotāciju, bet finansē trūkstošo vidējās izglītības pedagogu darba samaksu no pašvaldības budžeta.”.

5. Papildināt noteikumus ar 19.2 punktu šādā redakcijā:

„19.2 Ja izglītības iestāde sistēmā sniegusi nepatiesas ziņas par izglītojamo skaitu un tās maldinošā rīcība apstiprināta finanšu vai izglītības kvalitātes uzraudzības institūciju aktos vai atzinumos, kā arī nepamatoti izlietojusi pedagogu darba samaksai paredzēto finansējumu, pašvaldība 30 dienu laikā atmaksā valsts budžetā pedagogu atalgojumam neizlietoto finansējumu un atlīdzina pedagogu atalgojumam nepamatoti izlietoto finansējumu.”.

6. Papildināt noteikumus ar 20.5 punktu šādā redakcijā:

„20.5 No 2014.gada 1.septembra līdz 2017.gada 1.septembrim no mērķdotācijas nefinansē šādas jaunas licencētas izglītības programmas, kuru īstenošana sākta no 2014.gada 1.septembra:

20.51. profesionāli orientēta virziena pamatizglītības programmas ar padziļinātu mācību priekšmetu mācīšanu atbilstoši 7.5. apakšpunktā noteiktajam;

20.52. pedagoģiskās korekcijas programmas;

20.53. vakara (maiņu) un neklātienes (tai skaitā – tālmācības) vispārējās izglītības programmas”.

Ministru prezidente L.Straujuma

Izglītības un zinātnes ministre I.Druviete

Iesniedzējs:

Izglītības un zinātnes ministre I.Druviete

Vizē:

Valsts sekretāre S.Liepiņa

23.04.2014 16:11

391 vārds

A.Āboliņa

67047930, [anita.abolina@izm.gov.lv](mailto:anita.abolina@izm.gov.lv),